**Літаратурнае чытанне**

**3 клас**

**Настаўнік:** *Ярома Вольга Аляксандраўна*

**Урок 24.**

**Тэма:** Эдзі Агняцвет “Чаму ў трывозе Дзед Мароз?”

**Мэта:** стварэнне спрыяльных умоў для паўнацэннага ўспрымання мастацкага твора Эдзі Агняцвет “Чаму ў трывозе Дзед Мароз?”

**Задачы:**

* Удасканальваць навык правільнага вымаўлення гукаў і захавання акцэнталагічных норм пры чытанні.
* Узбагачаць слоўнікавы запас вучняў лексікай твора.
* Фарміравауь правільнае асэнсаванае, беглае і выразнае чытанне твора цэлымі словамі.
* Вучыць выказваць уласныя і аўтарскія адносіны да зместу твора, вызначаць галоўную думку.
* Выхоўваць беражлівыя адносіны да акружаючага асяроддзя.

**Абсталяванне:** падручнік М. В Жуковіч «Літаратурнае чытанне», 3 клас; камп’ютар, электронная фізкультхвілінка для вачэй; малюнкі да слоўнікавай работы, зімы і Дзеда Мароза; партрэт Э.Агняцвет; табліца “Ацэнка чытання”; тэст; карткі з заданнямі; карткі для рэфлексіі – зімовае поле, сняжынкі, снегавікі, фанцік ад цукеркі.

**Ход урока**

1. **Арганізацыйны момант**

* ***Стварэнне настрою на працу***

Урок бадзёра пачынаем.

Я вам поспехаў жадаю!

* Тыя, хто прачнуўся рана – паківайце галавой.
* Тыя, хто хочуць даведацца нешта новае – папляскайце ў далоні.
* Хто хоча размаўляць з сябрамі – пацісніце адзін аднаму рукі.
* У каго добры настрой – усміхніцеся адзін аднаму.
* Зробім усё, каб захаваць добры настрой да канца ўрока!

1. **Праверка дамашняга задання**

- Дома вам патрэбна было подрыхтаваць пераказ твора “Ножык”.

* ***Пераказ тэксту А. Яюмовіча “Ножык” па пытаннях, змешчаных у падручніку (с.78)***

*Ацэньванне вучняў*

1. **Паведамленне тэмы і мэты ўрока**

- Ці добра рабіў Юра і яго сябры? Што можа стаць вынікам іх дзеянняў? *(Можа загінуць жывая прырода, навакольнае асяроддзе)*

- Як тады будзе выглядаць усе вакол нас? (*адказы вучняў)*

- Вось аб гэтым пісала ў сваім вершы Э.Агняцвет “Чаму ў трывозе Дзед мароз”, з якім мы зараз і пазнаемімся.

*Тэма урока і партрэт Э.Агняцвет на дошцы*

- Якія задачы паставім перад сабой? *(адказы вучняў)*

1. **Гукавая размінка**

- Спачатку подрыхтуемся да чытання. Паглядзіце на дошку, прачытайце выразна чыстагаворку:

Ма-ма-ма – прыйшла халодная зіма.

Ме-ме-ме – але рады мы зіме.

Му-му-му – вельмі любім мы зіму.

1. **Падрыхтоўка да ўспрымання новага матэрыялу**

* ***Паведамленне пра Э.Агняцвет (падрыхтаваў Суравец Цімур)***

Эдзі Агняцвет – паэтэса, перакладчыца, аўтар шматлікіх твораў для дзяцей. Вершы ваенных гадоў – аб родным краі і людзях, што змагаліся з варожым нашэсцем. Але ў аснове сваёй паэзія Эдзі Агняцвет аптымістычная, светлая. У яе асаблівае пачуццё прыроды, паэтэса па-свому адкрывае паэзію беларускага лесу.

* ***Чытанне верша настаўнікам***

- “Чаму ў трывозе Дзед мароз” - такая дзіўная назва для верша. Як думаеце, чаму яна такая незвычайная, аб чым можа быць гэты верш? *(разважанне вучняў)*

- Ну зараз і праверым. Я прачытаю верш першы раз. А вы мне адкажеце на пытанне «Чаму Дзед Мароз раззлаваўся?»

- Які настрой выклікау твор?

- З якім пачуццем адносіцца паэт да акружаючай прыроды?

- Чаму Дзед Мароз раззлаваўся? Што ён убачыў у лесе? *(адказы дзяцей)*

* ***Слоўнікавая работа***

- Ці ўсе словы былі зразумелымі для вас?

*З выкарыстаннем малюнкаў*

**БЮРО ДАВЕДАК:**

**Поўнач** – мясцовасць з халодным, суровым кліматам.

**Пароша** – першы снег, які толькі выпаў.

**Вушанка** – цёплая, зімовая шапка.

* ***Фізкультхвілінка для вачэй “У зімнем лесе” з выкарыстаннем ПК***

*Дзеці слухаюць музыку і сочаць за рухам аб’ектаў: сняжынкі, сава, воўк, ваверка, белы заяц і інш.*

1. **Чытанне верша вучнямі**
2. **Чытанне хорам**

- Што казаў Дзед мароз, як толькі прыляцеў на паляну? *(Не паляна – смецця воз!)*

1. **Выразнае чытанне верша па асабістым плане**

- Будзем чытаць па аднаму слупку. Першы слупок чытаюсь дзяўчаты, другі - хлопчыкі.

- Якім пытаннем задаецца дзед Мароз, калі заўважыў сваю паляну? *(І якія дзікуны тут улетку бушавалі?)*

1. **“Галава-хвост”**

- Пагуляем ў гульню. Я пачынаю чытаць нейкі слупок, а вы хуценька знаходзіце яго канец і дачытваеце.

1. **Чытанне ўслых**

- Хто паспрабуе прычытаць ўвесь верш?

*(Адзнака чытаючым вучням па табліцы)*

**Табліца “Ацэнка чытання”**

|  |
| --- |
| Ціха, гучна |
| Манатонна, выразна |
| Ці захоўваліся знакі прыпынку |
| Памылкі |

- Так чаго хоча Дзед Мароз больш усяго? Знайдзіце у тэксце і прачытайце.

* ***Фізкультхвілінка (пад музыку)***

Па зямельцы Дзед Мароз *хадьба на месцы*

Поўны мех сняжынак нёс.

Рассяваў іх на палях, *нахілы*

Па лясах і па лугах,

Рассяваў па ўсіх сцяжынках *прысяданні*

Зіхатлівыя сняжынкі,

Каб святлей было на свеце, *павароты*

Каб гулялі з імі дзеці.

1. **Аналіз зместу твора**

- Хто прыляцеў на паляну?

- Што ўразіла Дзеда?

- Якім успамінае Дзед Мароз гэты бор?

- Хто вінаваты ў гэтых змяненнях?

- Чаго хоча Дзед Мароз ад нас, людзей?

- Чаму мы павінны берагчы прыроду?

- На вашу думку, хто мог зрабіць так з палянай?

- Аці зрабілі б вы так?

1. **Замацаванне новага матэрыялу**


* ***Тэст***

1. Верш называецца “Чаму сумуе Дзед Мароз”. **Так/Не**
2. Аўтар верша *Эдзі Агняцвет*. **Так/Не**
3. *Людзі* трывожыліся за стан палянкі. **Так/Не**
4. Дзед Мароз прыляцеў з поўначы. **Так/Не**
5. Дзед Мароз убачыў на палянцы чысціню і парадак. **Так/Не**

*Узаемаправерка па ключу*

* ***Работа у парах***

- Устаўце патрэбныя склады так, каб атрымаліся словы.



- Ці есць падабенства ў творах, з якімі вы пазнаеміліся? Які ў іх агульны настрой? Як трэба ставіцца да прыроды? Чаму?

1. **Падвядзенне вынікаў урока**

- З якім творам мы сёння пазнаёміліся?

- Пра што гэты творы?

- Што больш вам спадабалася на ўроку?

*Выстаўленне і каменціраванне адзнак.*

1. **Дамашняе заданне**

с.79-80, выразнае чытанне верша

1. **Рэфлексія**

- А зараз мы зробім з вамі прыгожую і чыстую палянку:

*На дошцы малюнак зімовага поля. Вучні на дошку прымацоўваюць карткі.*

* Калі вам было цікава на ўроку і ўсё зразумела – прымацуйце на полі снегавіка
* Калі не ўсё зразумела – сняжынкі
* Калі было сумна і не цікава – фанцік ад цукерак.

- Вось якая палянка ў нас атрымалася.

- Дзякую за працу!